**ROMÂNIA**

**JUDEŢUL SUCEAVA**

**MUNICIPIUL CAMPULUNG MOLDOVENESC**

**CONSILIUL LOCAL**

**HOTĂRÂREA NR. 83**

**din 30 iunie 2025**

**pentru aprobarea devizului general privind cheltuielile necesare realizării obiectivului de investiții ,,*Refacere instalații electrice Școala Gimnazială “Bogdan Vodă”, municipiul Câmpulung Moldovenesc, județul Suceava”***

Consiliul Local al municipiului Câmpulung Moldovenesc, întrunit în şedinţa ordinară, din data de 30 iunie 2025;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 20688 din 27.06.2025;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 20689 din 27.06.2025;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 20690 din 27.06.2025;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 20691 din 27.06.2025;

 -Avizul Comisiei de specialitate a Consiliului Local;

 -Adresa 1.308/20.06.2025 a Școlii Gimnaziale “Bogdan Vodă” Câmpulung Moldovenesc înregistrată la nr. 20.066 din 23.06.2025;

 -Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 -Art. 10 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

În temeiul art. 129 alin. (2) lit. b) și lit. d), alin. (4) lit. a) și lit. d), alin. (7) lit. c), art. 196 alin. (1) lit. a), din Ordonanța de urgență 57/2019 privind Codul Administrativ, cu modificările și completările ulterioare,

**H O T Ă R Ă Ș T E:**

**Art.1.**Se aprobă devizul general privind cheltuielile necesare realizării obiectivului de investiții *Refacere instalații electrice Școala Gimnazială “Bogdan Vodă”, municipiul Câmpulung Moldovenesc, județul Suceava*, în sumă 123.393,97 lei inclusiv T.V.A., potrivit anexei care face parte integrantă din prezenta hotărâre.

**Art.2.**Se aprobă valoarea alocată din bugetul local pentru proiectul *Refacere instalații electrice Școala Gimnazială “Bogdan Vodă”, municipiul Câmpulung Moldovenesc, județul Suceava* în sumă de 123.393,97 lei inclusiv T.V.A.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Lițu Nicolae** |  | **Contrasemnează:****SECRETAR GENERAL****AL MUNICIPIULUI****Erhan Rodica** |